tomron87/hebrew-wikipedia-sentences-corpus huggingface dataset:
עם זאת, סוג זה של איתור מוקדם הוא היוצא מן הכלל ולא הכלל.
מבחינה היסטורית, מנהלי A&R נטו להחתים אמנים חדשים שמשתלבים בטרנדים האחרונים ושדומים למוזיקאים שמצליחים כיום.
לדוגמה, איש ה-A&R של קולומביה רקורדס בשנות ה-50, מיץ' מילר, העדיף זמרי פופ מסורתיים כמו גאי מיטשל ופטי פייג', ודחה את המוזיקאים אלביס פרסלי ובאדי הולי.
מעקב אחר מגמות יכול להיות לא מועיל, מכיוון שלעיתים קרובות זה מוביל לקידום יתר ואחריו אנטגוניזם (כמו שקרה לז'אנר הדיסקו למשל).
לקראת סוף חייו של כל גל או טרנד, חברות התקליטים מצאו את עצמן מתמודדות עם הפסדים עצומים, כשטעמם של הצרכנים משתנה.
לדוגמה, בסוף גל הדיסקו ב-1978, מיליוני תקליטים הוחזרו על ידי קמעונאים לחברות ההפצה, מה שגרם למיתון עמוק בעסקי המוזיקה שנמשך עד שנת 1982, אז האלבום "Thriller" של מייקל ג'קסון החזיר סוף סוף את הציבור לחנויות התקליטים.
המהלך הכללי לעבר החתמות שמרניות ועסקיות יותר משנות ה-80 ואילך הפך לנורמה בתעשייה שבה הדמויות החזקות ביותר אינן עוד חובבי מוזיקה או אנשים עם רקע מוזיקלי אלא מנהלים עסקיים.
באופן מסורתי מנהלי A&R היו מלחינים, מעבדים ומפיקים - ראשי אטלנטיק רקורדס ג'רי וקסלר ואהמט ארטגון היו מפיקים ומלחינים בהתאמה - אבל איש A&R עם יכולת וידע מוזיקלי הפך לדבר נדיר.
"A&W" (ראשי תיבות של "American Whore") הוא שיר של הזמרת האמריקאית לנה דל ריי, שיצא לאור ב-14 בפברואר 2023, כסינגל השני וכרצועה הרביעית מתוך אלבומה התשיעי, Did You Know That There's a Tunnel Under Ocean Blvd.
את השיר כתבו והפיקו דל ריי ג'ק אנטונוף.
ב-7 בדצמבר 2022 הכריזה דל ריי על אלבומה התשיעי ותאריך יציאתו, וכן פרסמה את הסינגל המוביל, הנושא את שם האלבום.
באותו היום, בפוסט שפרסם באינסטגרם חשף ג'ק אנטונוף, שעבד עם דל ריי על האלבום, את שמו של "American Whore", וכן כי זהו השיר האהוב עליו ביותר מכל השירים שעשו יחד.
ב-7 בפברואר 2023 החל השיר להיות מוצג באפל מיוזיק, מה שרמז על יציאתו הקרובה.
שבוע לאחר מכן, בחג האהבה, אישר מנהלה של דל ריי, בן מאוסון, כי השיר עתיד לצאת כבר באותו היום.
החצי הראשון הוא בעל אוריינטציה עממית, ובנוי בעיקר מגיטרה אקוסטית.
החצי השני הוא בסגנון טראפ, ומכיל סימפול של שיר ה-R&B "Shimmy, Shimmy, Ko-Ko-Bop" של ליטל אנתוני והאימפריאלים משנת 1959. ב-Clash השוו את נגינת הפסנתר המינימליסטית שבשיר לזו של המלחין האמריקאי פיליפ גלאס.
מבחינה לירית, השיר מתחיל בתיאורים על ילדותה התמימה של דל ריי ולאורך התבגרותה, ולבסוף על התמכרותה למין.
שם השיר הוא ראשי תיבות המייצגים את הביטוי "American Whore".
השיר מכיל אזכורים לסדרה הדוקומנטרית האמריקאית "Forensic Files" וכן לסרט הדרמה הקומית "יומנה של נערה מתבגרת" משנת 2015. עולה כי באקספוזיציה של דל ריי יש אלמנטים של קומדיה שחורה, אולי בדרך שבה היא מציגה את הנרטיב שלה ומאתגרת את המאזין להבין איך היא הגיעה למצבה הנוכחי.
השיר זכה לשבחי המבקרים על הפקתו האקספרימנטלית.
שאד ד'סוזה מפיצ'פורק זיכה את השיר בתואר "הרצועה החדשה הטובה ביותר".
ג'ון בלישטיין מרולינג סטון כינה את השיר "לנה קלאסית בכל דרך שאפשר להעלות על הדעת".
קן פרטרידג' מ-Genius תיאר את השיר כ-"מחקר דמות מורכב", וציין את ההתייחסויות המילוליות למדיות אחרות, ואת הבית המבקר את תרבות האונס.
מגזין "פיצ'פורק" הכתיר אותו כשיר הטוב ביותר לשנת 2023. הוא מתואר כאפוס אוטופיקטיבי בן שבע דקות שמתעמק בנושאים שונים, כולל נעורים אבודים, אמא מרוחקת, התמכרות ותחושת נואשות.
ארגוןרשימהדירוגמקוררולינג סטון100 השירים הטובים ביותר לשנת 20233פיצ'פורק1בילבורד100 השירים הטובים ביותר של 2023: בחירות הצוות27
גם אתה מאחר?") הוא המיני-אלבום הראשון של להקת הבנים הדרום קוריאנית BTS.
הוא פורסם ב-11 בספטמבר 2013 כאלבום השני של BTS, אחרי אלבום הבכורה שלהם .
האלבום מורכב מעשר שירים, כאשר "N.O" משמש כסינגל המוביל.
מאוחר יותר פורסם "Attack On Bangtan", שיר נוסף מהאלבום, כסינגל.
ב-27 באוגוסט 2013 השיקה ביג היט אנטרטיינמנט שעון ספירה לאחור באתר הרשמי של BTS והעלתה טריילר קאמבק ליוטיוב כהכנה ל-?O!RUL8,2. הטריילר התחיל עם קריינות קולית שמדברת על איך אדם צריך לרדוף אחרי חלומות ובהמשך הוצג מונולוג של ראפ מונסטר כשתמונות תלת-ממדיות שונות הקשורות ל-BTS צפו בחלל לפני שהתנפצו לתוך האדמה.
שלושה ימים לאחר מכן, הם חשפו את רשימת השירים ותמונת הקונספט של האלבום בחשבון הטוויטר הרשמי ובדף הפייסבוק שלהם.
הם גם פרסמו את העיצוב והפרטים של האלבום הפיזי, יחד עם , הפוטוקארד והפוסטר שלו.
ביג היט אנטרטיינמנט הוציאה גם טריילר מיוחד לקונספט האלבום.
מאוחר יותר הם הוציאו את הטיזר הראשון, וחשפו כי "N.O" יהיה הסינגל המוביל.
ב-8 בספטמבר 2013, BTS הוציאה תצוגה מקדימה של השמע לפני יציאת האלבום בפועל.
הקליפ לסינגל המוביל, "N.O" (ראשי תיבות של "no offense"), פורסם ב-10 בספטמבר, יום אחד לפני יציאת האלבום.
בקליפ נראו החברים לבושים במדים, ומתמרדים במורה שלהם במה שנראה ככיתה דיסטופית.
את הכוריאוגרפיה יצר סון סונגדיוק ואת הקליפ ביים .
מבחינה מוזיקלית, BTS לא שינו מהותית את הסאונד שלהם בהשוואה ל-, תוך שימוש בראפ לוהט יחד עם מקצבי טראפ, בראסים ומנגינות מלאות נשמה.
מבחינה מילולית, המיני-אלבום הרחיב את הנושא של חלומות ואושר, וחשף את התסכול שלהם תחת מערכת החינוך הקוריאנית הקשה ואת הנחישות שלהם להתמודד עם המאבק להוכיח את עצמם.
BTS עשו את הקאמבק שלהם עם "N.O" ב-12 בספטמבר 2013, בתוכנית המוזיקה אם קאונטדאון של ולאחר מכן במיוזיק בנק של , ב- של , ב של וב של .
בנובמבר 2013, BTS המשיכו בקידום האלבום עם "Attack on Bangtan" ב.
מאוחר יותר ב-2015, ערכו BTS הופעה מיוחדת לקידום האלבום.
2015 BTS Live Trilogy Episode I: BTS Begins נערכה במשך יומיים ב החל מ-28 במרץ 2015, עם ביצועים של BTS לשירים מתוך מ- ו-?O!RUL8,2.
?O!RUL8,2 הגיע היישר למקום הרביעי ב בשבוע השני של ספטמבר 2013. האלבום גם הגיע למקום ה-11 במצעד החודשי של גאון לחודש ספטמבר.
האלבום הגיע למקום ה-55 במצעד סוף השנה של גאון.
אזורתאריך יציאהפורמטחברת תקליטיםקוריאה הדרומית11 בספטמבר 2013תקליטור • הורדה דיגיטליתביג היט מיוזיק • לאון אנטרטיינמנטעולמיהורדה דיגיטלית
שטורמפאנצרוואגן A7V (רכב סער משוריין A7V) או בקיצור, A7V, היה הטנק הגרמני הראשון מייצור סדרתי.
מן הטנק יוצרו רק 20 יחידות לקראת סוף מלחמת העולם הראשונה.
למרות האימה שהטילו הטנקים הבריטים הראשונים בחי"ר הגרמני, ולמרות ההצלחות הלא מבוטלות של הנשק החדש הזה, המטה הגרמני העליון במלחמת העולם הראשונה לא ראה ערך רב בטנקים.
הגנרלים הגרמנים, רובם אנשי פרשים, ראו בטנק מעין צעצוע מכני שאין לו מקום בצבא רציני.
לכן רק ב-1917 החל ייצור הטנקים בגרמניה, וגם אז בכמויות קטנות.
ה-A7V היה הטנק הגרמני היחיד במלחמה, והוא הוטל לקרב בפעם הראשונה במרץ 1918 במתקפת האביב.
הטנק הגרמני היה פרי תכנונו של יוזף וולמר, קצין תובלה גרמני.
ה-A7V היה למעשה ארגז שריון שהורכב על שלדה של טרקטור.
הוא היה גדול יותר ממקביליו הבריטיים, ותופעל בידי 18 אנשי צוות.
השריון היה עבה יותר מזה של הטנק הבריטי, והחימוש כלל תותח 57 מילימטר ושישה מקלעי 7.92 מילימטר.
לא היה לו צריח והחימוש סודר כך שתותח ה-57 מילימטר היה בחזית הטנק, שני מקלעים בכל צד, ושניים באחורי הטנק.
ההנעה סופקה על ידי שני מנועי "דיימלר" מבוססי בנזין, שכל אחד מהם הפיק 100 כוחות סוס.
השימוש בשני מנועים אלה איפשר לטנק מהירות של 8 קילומטר לשעה.
לכאורה היה מדובר ברכב שעולה על הטנק סימן 1 הבריטי כמעט בכל, אך למעשה לא כך היה הדבר.
ה-A7V סבל מבעיות מכניות קשות.
המנועים ושאר מערכת ההנעה התקלקלו תכופות, ושריון הטנקים הגרמני היה מאיכות ירודה.
למעשה השימוש היחיד שהיה ל-A7V היה בהעלאת מורל החי"ר הגרמני, ובכך שהחי"ר הבריטי נטה להימלט מפניו (כפי שעשה החי"ר הגרמני כאשר הותקף על ידי טנקים בריטיים).
A4 הוא גודל נייר בריסטול תקני אשר מוגדר בתקן ISO 216 על ידי ארגון התקינה הבין-לאומי.
זהו הגודל הסטנדרטי של דף נייר הן לשימוש ביתי והן לשימוש עסקי בכל העולם, פרט לארצות הברית, מקסיקו, קנדה, בוליביה, ונצואלה, הפיליפינים וצ'ילה.
דפי A4 הם דפים בצורת מלבני כסף, שתכונתם היא פרופורציה בין האורך לרוחב, המבטיחה כי אם יחצה הדף מלבני לשניים, כל אחד מהחצאים ישמור על יחס שווה בין צלעותיו ויהיה אף הוא מלבן כסף.
לפיכך, היחס בין האורך לרוחב של כל גודלי הניירות התקניים מוגדר כשורש הריבועי של 2 בקירוב, כך ש:
כאשר דף תקני נחצה לשניים, הדפים המתקבלים יהיו בגודל התקני הבא בגודלו (A4 למשל, בחצייתו, יהפוך לשני דפי A5).
שטחו של גיליון A4 הוא 1/16 מטר רבוע.
משקלו של דף A4 יהיה לרוב כ־5 גרם (מאחר שנייר הדפסה סטנדרטי לבן שוקל 80 גרם למטר רבוע).
היתרונות של שימוש בנייר שיחסי האורך והרוחב שלו הם שורש 2 (ערכים עדיפים) תוארו על ידי המדען הגרמני Georg Christoph Lichtenberg ב־1786, אך אומצו על ידי גרמניה ואוסטריה רק ב־1922 (תקן DIN 476), ולאחר מכן במדינות רבות נוספות בעולם.
A1 היא להקת בנים בריטית, שהוקמה בשנת 1998 והתפרקה בשנת 2002.
חברי הלהקה היו מארק ריד (נגן קלידים ומתופף), פול מראזי, בן אדמס (נגן קלידים) והנורווגי כריסטיאן אינגבריגסטן (נגן קלידים וגיטרה).
בשנת 1999 הלהקה הוציאה סינגל ראשון, שהגיע למקום השישי במצעד הבריטי.
בשנת 2000 הלהקה הוציאה שני סינגלים, שהגיעו למקום הראשון: "Take on Me" (גרסת כיסוי לשיר מקורי של להקת א-הא) ו-"Same Old Brand New You".
בשנת 2001 הלהקה זכתה בפרס ה"בריט" (פרס מוזיקת פופ בריטי) לתגלית השנה.
ב-8 באוקטובר 2002 חבר הלהקה פול מראזי הודיע על פרישתו, ושאר חברי הלהקה החליטו על פירוקה.
בשנת 2010 השתתפה בקדם האירוויזיון הנורווגי עם השיר Dont Wanna Lose You Again אך לא זכו.
לאחר ההשתתפות בקדם הוציאו אלבום נוסף "Waiting For Daylighy"
מגזין A5 הוא מגזין אמנות ועיצוב רב תחומי עצמאי שנוסד בשנת 2007 ללא מטרות רווח.
המגזין יוצא שלוש פעמים בשנה ומציג תצלומים, ציורים ועבודות גרפיות אחרות של יוצרים מישראל ומדינות אחרות.
על-פי עורכיו מטרתו היא לתת במה ליוצרים מוכרים ומתחילים ולקדם את היצירה הישראלית בישראל ומחוצה לה.
עורכי ומעצבי המגזין הם גולן גפני, קרן גפני וטלי גרין, שלושה מעצבים גרפיים המתמחים בעיצוב גרפי לחומרים מודפסים.
בכל גיליון מתפרסמות יצירות בנושא שונה ומוגדר מראש.
שמו נגזר מהפורמט A5 בו הוא יוצא.
הגיליונות מופיעים במהדורות מיוחדות ומוגבלות ונמכרים בישראל ובחו"ל.
הגיליון הראשון הופץ חינם כפיילוט ראשוני לפרויקט, והמהדורה אזלה תוך שבועות ספורים.
החל מהגיליון השני נמכר המגזין בחנויות.
המגזין דינאמי מבחינת התכנים, ההדפסה, הפורמט והתוצר הסופי, כאשר נקודות המוצא הן גודל הפורמט והנושא הנבחר.
חלק מהגיליונות מופיעים כגלויות נפרדות המאוגדות בשקית או באריזה מיוחדת, וחלק כדפים דו-צדדיים המודבקים בדרך המאפשרת תלישה ותליה.
המגזין נבחר להופיע בביאנלה ה-23 לעיצוב גרפי שנערכה ביוני 2008 בברנו, צ'כיה, הוצג ביריד המגזינים Colophon 2009 בלוקסמבורג, השתתף בתערוכת הפוסטרים Parede בריו דה ז'ניירו ומשתתף בתערוכות נוספות.
אירועי ההשקה של כל גיליון מלווים בתערוכה מיוחדת, בפרשנות ויזואלית ומוזיקלית לנושא ולדימויים מהמגזין ובמפגש של יוצרים מתחומים שונים.
(במקור באנגלית: Advanced Idea Mechanics, מכניקת רעיונות מתקדמים) הוא ארגון טרור בדיוני של נבלי-על המופיע בחוברות הקומיקס ביקום מארוול קומיקס.
הארגון הופיע לראשונה בחוברת Strange Tales #146 מיולי 1966, ונוצר על ידי הכותב סטן לי והמאייר ג'ק קירבי.
הארגון מתואר כרשת מסועפת של סוחרי נשק ומדענים המתמחים בכלי נשק טכנולוגיים ומתקדמים, אשר מטרתה הסופית היא השתלטות על ממשלות העולם לצרכיה האישיים.
במהלך הרצת מארוול החדשה והשונה של שנת 2015, רשת הארגון הובסה בסופו של דבר בידי חברי האוונג'רס בקשת הסיפור "הזמן אוזל", ומשאביה הנותרים הוסבו למטרות חילוץ והצלה תחת השם "האוונג'רס מכניקת רעיונות" ו"מכניקת ביון אמריקני".
הארגון הוזכר בסרט הלייב אקשן "איירון מן 3".
בסרט זה, הארגון מקבל מימון ממשלתי והוקם על ידי אלדריץ' קיליאן (בגילומו של גאי פירס).
הארגון נשכר כדי לפתח את חליפת השריון איירון פטריוט, ומתגלה שהוא זה שעומד מאחורי יצירתו של וירוס אקסטרמיס.
A.I.M הוא ארגון של מדענים גאונים ועושי דבריהם שמקדישים את חייהם לרכישת כוח ולהפלתן של ממשלות העולם בעזרת אמצעים טכנולוגיים.
ההנהגה הראשית של הארגון מורכבת מדירקטוריון בן שבע נפשות, שמוכר בשם המועצה האימפריאלית, וסבב מתחלף של מנהלים ראשיים.
מתחתם עומדים מפקחי המנהלות, כאשר עבורם עובדים הטכנאים והסוחרים השונים.
הארגון מספק אמצעי לחימה וטכנולוגיה שונים לארגוני טרור ולארגונים חתרניים גם כדי לגרום למהפכה טכנולוגית אלימה וגם כדי להניב מכך רווחים להמשך פעילותו הזדונית.
סוכני הארגון מתעסקים לרוב במחקר ופיתוח וכן הפקה והפצת טכנולוגיה מתקדמת, והם בעלי תואר מתקדם במדעים, מתמטיקה ומנהל עסקים.
שליטתו של הארגון חוצה גבולות, והוא פועל במספר חזיתות תחת חברות קש שונות.
חברי הארגון פועלים מתוך מספר בסיסים ברחבי העולם, בין היתר הברונקס בניו יורק, ווסט קולדוול בניו ג'רזי, בלאק מסה בקולורדו, אסיה, קנדה, אירופה, האיטי, הודו, סודאן, מתוך צוללת באוקיינוס האטלנטי וכן מתוך רפובליקת בוקה קליינטה (שידועה בשם "אי A.I.M") בקריביים.
הארגון אחראי לשלושה פיתוחים עיקריים בעלי פוטנציאל קטלני, אשר עולים מעל כל יתר הישגיו.
ההישג הגדול ביותר הוא הקוביה הקוסמית - מתקן המאפשר לשנות את המציאות.
אולם, הארגון לא הבין שהיה אחראי רק לפיתוחו של מתקן ההכלה, בעוד הכוח האמיתי היה שייך למעשה לישות אשר נמשכה אל תוך ממד זה.
בסופו של דבר, הקוביה הקוסמית התפתחה לכדי ישות בינתית העונה לשם קוביק.
יצירה נוספת לה אחראי הארגון הוא הסופר-אדפטויד, אנדרואיד שמסוגל לחקות את חזותם וכוחותיהם של אחרים.
כוחותיו התאפשרו למעשה באמצעות חלקיק שנשאב לתוכו מתוך הקוביה הקוסמית.
כשקוביק הביס את אדפטויד והשיג חזרה את החלקיק, הדבר השבית למעשה את האנדרואיד.
לאחר שינוי הצורה הראשוני שלו, מודוק הרג את מנהיג הארגון ולקח את השליטה על הארגון.
בהמשך, הוא ניצל את התוהו ובוהו הארגוני שהתרחש בעקבות השמדתו של אי הידרה ומותם של ברון סטרוקר וצמרת השלטון כדי לנתק את הקשרים בין A.I.M להידרה.
רמת הטכנולוגיה של ארגון A.I.M היא מהמתקדמות בעולם של יקום מארוול, ומדעניו פיתחו מגוון קיבורגים, רובוטים ואנדרואידים.
סוכני הארגון משתמשים בכלי תחבורה שונים כגון צוללות, כלי טיס מרחפים, מטוסים וכיוצא בזה.
הארגון אף ניסה ליצור גרסאות שונות של מודוק, לרבות שינוי צורתה של ד"ר קתרין וויינסבורו לגברת מודוק.
מאחר שחברי הארגון סוחרים בנשק לא קונבנציונלי, יש להם גישה למגוון רחב מאוד במחסני הארגון.
שורשיו של הארגון נעוצים עוד בימי מלחמת העולם השנייה וארגון הידרה של ברון סטרוקר.
תחת שם הקוד THEM, הוא הקים שתי סיעות של הידרה הנקראות "מכניקת רעיונות מתקדמים" ו"האימפריה הסודית".
מטרת הארגון הייתה לפתח כלי נשק מתקדמים עבור הידרה.
הם היו קרובים מאוד להשגת נשק גרעיני כאשר כוחות אמריקנים ויפנים פלשו לאי הידרה.
למרות שארגון הידרה נתקל במכשול רציני עקב כך, הוא שרד וגדל בחשאי במרוצת הדורות הבאים.
ארגון A.I.M אחראי למעשים נפשעים רבים, כמו גם עימותים רבים עם גיבורי-על ונבלי-על, והוא נתון לחקירה מתמשכת וסמויה בידי סוכנות הביון S.H.I.E.L.D.
הארגון אחראי להחייאתו המחודשת של הגולגולת האדומה מהקפאה.
בשלב מסוים, סוכנות S.H.I.E.L.D פשטה על בית חרושת ליצור אנדרואידים בביצות פלורידה והפריעה לעסקת נשק של הרוזן בורנאג רויאל, ובתגובה ארגון A.I.M פשט על מפקדת S.H.I.E.L.D בניו יורק.
כתוצאה מאירועים אלה, שמו של רויאל הוכתם ומפקדת A.I.M הושמדה.
הארגון שכר את שירותיו של באטרוק המזנק להשיג תרכובת נפץ בשם "אינפרנו 42", ושלחה אנדואיד בעל מרכיב כימיקלי נגד ניק פיורי וקפטן אמריקה.
לחברי הארגון היו גם היתקלויות עם אנשי הפשע המאורגן, ולכדו את איירון מן מתוך מטרה לחקור את חליפת השריון שלו ולשכפלה.
בהמשך, הארגון היה אחראי לשינוי צורתה הזמני של בטי רוס אל הרפיה באמצעות קרני גמא.
בנוסף, הארגון שלח סוכן מיוחד על מנת ללכוד את קרול דנברס, בת אנוש המחזיקה ביכולות מיוחדות מגזע הקרי החייזרי וידועה בשם גברת מארוול.
עם הזמן, הארגון התפלג לשתי סיעות - הכחולה והצהובה - שנלחמו אחת בשנייה, והעסיקו את דת'בירד כסוכנת.
הארגון לכד את הדבר ואת נאמור כדי לבחון את וירוס אקס עליהם.
הסיעה הכחולה ניסתה בהמשך להשיג מחדש את הקוביה הקוסמית.
בין שתי הסיעות התרחש קרב נוסף, אולם מאז אין עוד אזכור לכך שהארגון התפלג.
בסופו של דבר, ארגון A.I.M שכר את חברת הנחשים שתהרוג את מודוק.
הארגון גם היה אחראי להתקפה אווירית על מתחם קבוצת האוונג'רס מהחוף המערבי.
בהמשך, הארגון השתלט על רפובליקת בוקה קליינטה וגם שלח סוכן כדי להחרים את צמידי הקוואנטום שניתנו לקוואזר.
התגלה כי הארגון הפך לקבוצה טכנו-אנרכיסטית וניתק כל קשרים עם הידרה, ולמעשה תיעב את כל מה שקשור בפשיזם.
הארגון גם עזר לגנרל ת'נדרבולט רוס ולדוק סמסון ליצור את הענק האדום.
כאשר האוונג'רס הסודיים חילצו את טאסקמאסטר וגייסו אותו לשורותיהם, הם שלחו אותו להסתנן לתוך המועצה העליונה של A.I.M, שכללה את מדען-העל אנדרו פורסון, את מנטאלו, סופריה, איש האנטרופיה, ילנה בלובה ואת גרביטון.
במהלך קרב בין הארגון לבין האוונג'רס הסודיים בתערוכת נשק, פורסון מנצל את ההזדמנות כדי לגנוב את חליפת איירון פטריוט.
מנהלת S.H.I.E.L.D דאז, דייזי ג'ונסון, ניהלה מבצע לא מאושר ושלחה את האוונג'רס הסודיים לאי A.I.M כדי להתנקש בחייו של פורסון, ולכאורה הם ביצעו זאת.
היא מורחקת מתפקיד ניהולי מכיוון שפעלה בניגוד לנהלים, ומריה היל חוזרת לתפקידה כמנהלת סוכנות הביון.
במהלך סיפור בחוברות Avengers World'', אנדרו פורסון וארגון A.I.M השתמש במכשיר בלתי מזוהה אשר זירז את קו הזמן בתוך מגבלות האי, ובתוך עניין של שעות שינה את הארגון למעצמה טכנולוגית מתקדמת ביותר.
במהלך אירועי "הזמן אוזל", שמתרחשים כשמונה חודשים לאחר מכן, רוברטו דה קוסטה מגלה שרכש את הארגון והשתמש במשאביו כדי לחקור מספר תקריות, תחת אותו אקרונים של הארגון אך במשמעות שונה - "האוונג'רס מכניקת רעיונות" (Avengers Idea Mechanics).
לדבריו, ניתן לנהל את הארגון יותר בקלות כעת כשמרבית ממנהליו הקודמים פוטרו.
רבים מגיבורי-העל אשר עבדו לצד סאן-ספוט בקבוצתו, כמו תור והיפריון, משתפים פעולה עם המיזם החדש.
הם מצליחים ליצור מתקן המשגר אנשים לאורך רחבי המולטי-יקום, וכמה מהגיבורים הציעו את עזרתם להשתתף במסע לכיוון אחד לחקור את מקורם של המשברים המאיימים על קיומן של המציאויות השונות.
כחלק מהרצת "מארוול החדשה והשונה", התגלה שכמה מחברי A.I.M.
שנמלטו כשסאן-ספוט רכש את הארגון נלקחו בידי הבורא, גרסת יקום חלופי מרושעת של מיסטר פנטסטיק, ועבדו תחתיו לצורך מטרותיו הנלוזות.
בעקבות הקרב נגד הבורא, סאן-ספוט נפגש עם הממשלה והם מחליטים למזג את "האוונג'רס מכניקת רעיונות" עם ממשלת ארצות הברית.
באותה תקופה, חברי האוונג'רס מביסים את יתרת כוחות A.I.M.
המיזוג בין ממשלת ארצות הברית לבין מכניקת רעיונות האוונג'רס הוביל להקמתו של ארגון "מכניקת ביון אמריקני".
חברים לשעבר של הארגון כללו את מייסד ארגון הידרה ברון וולפגנג פון סטרוקר, יוהאן שמידט/הגולגולת האדומה, פול נורברט אברסול/פיקסר ומייקל קרייג סטוקטון/דוקטור נמסיס.
Crew (מאנגלית: צוות A.S.A) הוא אלבום הבכורה של להקת ההבי מטאל היפנית מקסימום דה הורמון.
האלבום יצא לאור באוגוסט של שנת 1999. זהו האלבום היחיד של הלהקה שבו משתתפים הבסיסט קי והגיטריסט סוג'י.
כל השירים נכתבו והולחנו על ידי להקת מקסימום דה הורמון.
נאו קאוואקיטה - שירה, תופים
A-WA (איווה) הוא הרכב מוזיקלי ישראלי בינלאומי של שלוש האחיות תאיר חיים, לירון חיים ותגל חיים.
ההרכב יוצר ומבצע שירים מקוריים בדיאלקט התימני-יהודי, באנגלית ובעברית, לצד שירים תימניים מסורתיים בעיבודים עדכניים, עם ביטים של היפ-הופ ופופ אלקטרוניים.
אלבום הבכורה של הלהקה "Habib Galbi" (אהוב לבי) יצא בעולם ב-2016 ומבוסס על שירת נשות יהדות תימן שהועברה בעל פה מדור לדור במשך מאות שנים.
את האלבום הפיק תומר יוסף.
האלבום השני של הלהקה, "Bayti Fi Rasi" (ביתי בראשי), הוא אלבום קונספט מקורי שכתבו האחיות בהשראת המסע של סבתא רבתא שלהן רחל, מתימן לישראל.
האלבום יצא ב-31 במאי 2019 בהפקה מוזיקלית של תמיר מוסקט (Ape Records, Balkan Beat Box).
תאיר, לירון ותגל הן שלוש אחיות מתוך משפחה של שישה ילדים מהיישוב הקהילתי שחרות שבערבה.
שלוש האחיות למדו מוזיקה, רקדו ושרו במהלך התבגרותן והופיעו יחד ובנפרד בהזדמנויות שונות מגיל צעיר.
תאיר האחות הבכורה הייתה סולנית בלהקת חיל האוויר, למדה ב"רימון בית ספר למוסיקה" והיא בוגרת תואר ראשון מטעם המדרשה הממלכתית למחנכים למוזיקה במכללת לוינסקי לחינוך בתל אביב.
לירון למדה אדריכלות ועיצוב פנים ותגל האחות הצעירה למדה איור ועיצוב גרפי בשנקר.
לאחר שתאיר ולירון סיימו את לימודיהן האקדמיים במוזיקה ובעיצוב, ולפני שתגל החלה את לימודיה, הן החלו להקליט יחד חומרים באנגלית, בעברית ובתימנית-יהודית והעלו סרטונים של ביצועיהן ליוטיוב.
הסרטונים קיבלו תגובות נלהבות רבות מהארץ ומהעולם והאחיות החלו לעבוד יחד על אלבומם הראשון.
ההרכב A-WA שבתחילת דרכן כונה 'האחיות חיים' החל להופיע על הבמות משנת 2013, תחילה בהופעות פריצה כאורחות עם להקת הבלקן ביט בוקס, ולאחר מכן עם הלהקה שלהן הכוללת את שלוש האחיות וארבעה נגנים: בס, קלידים ומחשב, גיטרה חשמלית ותופים.
בנוסף להופעותיהן בארץ הופיעו A-WA על במות הפסטיבלים: Womex, SXSW, Paleo, בפסטיבל הג'אז במונטריאול.
בין היתר הופיעו בארצות הברית, קנדה, פולין, איטליה, גרמניה, הונגריה, צרפת, טורקיה, ספרד, והולנד.
כמו כן זכו לסיקורים נרחבים במגזינים בינלאומיים נחשבים Rolling Stone NPR, Vogue, Glamour, Nylon magazine.
במהלך העבודה על האלבום הראשון, נתקלו בשיר "חביב גלבי ויא עייני", בביצועו של שלמה מוקעה.
השיר התימני העתיק היה מוכר לאחיות עוד מילדותן, זהו למעשה שיר עם משירת הנשים בתימן שעבר מאם לביתה במשך הדורות והוקלט לראשונה רק בישראל.
האחיות החליטו להקליט גרסה מקורית משלהן, לה הוסיפו אינטרו עם לחן מקורי ואת ההרמוניות הצפופות שמאפיינות את שירתן.
"Habib Galbi" היה לסינגל הבכורה שהושמע, זכה למיליוני צפיות ביו-טיוב והיה להצלחה גדולה בציבור הישראלי והעולמי.
אלבום הבכורה של ההרכב מכיל 12 שירים משירה זו.
המילים של השיר נכתבו בשפה התימנית.
מאוחר יותר הוציאו האחיות גרסת 'רימיקס של השיר חביב גלבי', בשיתוף הראפר האמריקאי פיטבול.
ב-2016 הוציאו את השיר "I'm a Tribe" כחלק משיתוף פעולה עם תמיר מוסקט וגלעד כהנא, תחת הלייבל Ape Records.
כמו כן, במהלך אותה שנה הוציאו את השיר המקורי "Gul L'Abi" למילים שכתבה תאיר חיים, כשיתוף פעולה עם הצמד הדיג'יי הצרפתי Acid-Arab.
ב-2017 כחלק משיתוף פעולה באלבום של הראפר הישראלי, טונה, השתתפו בשיר "אבודים בחלל".
בינואר 2019 הוציאו האחיות סינגל חדש "Mudbira" מתוך אלבומן השני "ביתי פי ראסי" (ביתי בראשי).
"מודבירה" הוא כינוי בתימנית למישהי חסרת מזל שבחצי הומור או אף השלמה עם המצב, מעידים עליה או שהיא מעידה על עצמה: "אני מודבירה".
ההשראה לשיר היא סבתא רבתא של השלוש.
הסבתא גדלה בכפר קטן בתימן וכאישה יהודייה במדינה מוסלמית, הרגישה שעליה לנדוד כדי לשפר את מזלה.
הן בחרו להנציח בשיר את המסע האישי של סבתן, מתימן ועד לעלייתה לארץ ישראל.
קולה של סבתא רחל בשילוב עם שלוש הקולות של האחיות יוצרים באלבום החדש, קול אחד חזק יותר המייצג דמות אחת, שמלווה את אלבום הקונספט "ביתי פי ראסי".
בסוף 2019 הקליטו חברות ההרכב גרסה חדשה לשיר "ודוד יפה עיניים", במסגרת הפרויקט "אם הייתי שר לך" שנוצר כמחווה ליגאל בשן במלאת שנה למותו.
חברות ההרכב מוסיפות לסגנון השירה גם סגנון לבוש ייחודי, שכולל למשל: מכנסי באגי ותכשיטי כסף מקוריים, שהוכנו על ידי צורפים ממוצא תימני ומתכתבים עם סגנון השירה של הלהקה.
כפי שאמרה תאיר חיים: "אמנותית, אנחנו בוחרות לשאוב מהשורשים שלנו ולשלב השראות".
על הסטיילינג והצילום של הגרסה הבינלאומית לאלבום הבכורה של A-WA עבדו האחיות עם האמן חסן חג'ג', מעצב ממוצא מרוקאי הפועל בפריז ונחשב ל"אנדי וורהול של העולם הערבי".
את הארט דיירקשן לקליפים החדשים ולעטיפת האלבום החדש יצרו האחיות בעצמן ועיצבה האחות הצעירה, תגל חיים.
בצילומים לעטיפת הסינגל והקליפ "האנא מש הו אליאמן" (פה זה לא תימן), לבושות חברות ההרכב בסגנון היפ־הופ צבעוני, בחאקי ובגלביות ולהן סיר קשור על הראש (כמנהג מסורתי בתימן).
הסיר מופיע בקליפ כאביזר אופנתי עם פן של מחאה.
לירון חיים: "השיר הוא על המעברות והוא מוקדש לסבתא רבתא שלנו, רחל.
הוא מספר איך היא התמודדה עם החיים במעברות (...).
כשהתחלנו לעבוד על האלבום, צללנו לתמונות שתיעדו את חיי המעברות בשנים הראשונות של המדינה וגילינו שם תימניות שמחזיקות את הסירים כמו שהן היו עושות בתימן.
הגניב אותנו כמה שאי־אפשר לנתק את הבן אדם מהתרבות.
אמרנו, בואו ניקח את זה כסטייטמנט.
אז הקליפ באווירה של מחאה במעברה.
כל מה שרחל לא יכלה להגיד בתור אישה, אנחנו מרשות לעצמנו להגיד עכשיו כנשים פמיניסטיות".
תאיר חיים - סולנית שירה
ניצן אייזנברג - גיטרה בס, מוג
נעם חבקין - קלידים ומחשב
(בעברית: א.ק.א.) הוא אלבום האולפן השמיני של הזמרת האמריקאית ג'ניפר לופז האלבום יצא לאור ב-13 ביוני 2014.
תאריך הסינגל הראשון מהאלבום היה ב-11 במרץ 2014, שבו יצא הסינגל: "I Luh Ya Papi".
ב-11 במרץ 2014 יצא הסינגל הראשון מתוך האלבום: "I Luh Ya Papi".
הסינגל הגיע רק למקום ה-77 במצעד בילבורד הוט 100. ביום שהקליפ הועלה הוא צבר למעלה משני מיליון צפיות וכיום הוא נעמד על מעל ל-100 מיליון צפיות.
ב-1 במאי 2014 יצא הסינגל השני מתוך האלבום: "First Love".
הסינגל הגיע למקום נמוך מקודמו ונכנס למקום ה-87 במצעד בילבורד הוט 100. ביום שהקליפ הועלה הוא הצליח לצבור למעלה ממיליון צפיות.
ב-23 בספטמבר 2014 יצא הסינגל השלישי והאחרון מתוך האלבום: "Booty".
הסינגל הגיע למקום מכובד במצעד הבילבורד הוט 100 ושם הגיע למקום ה-18. הקליפ כולל את השתתפותה של זמרת הראפ איגי אזליה.
לסינגל קיימת גרסה לשיר בשיתוף פיטבול אך למרות הגרסה הראשונית של לופז ופיטבול הקליפ יצא כאשר איגי אזליה מתארחת ולא פיטבול.
מהאלבום יצאו שני הסינגלים השיווקיים, "Girls", ו-"Same Girl".
במצעדים האלבום לא נחל הצלחה רבה, והגיע למקומות נמוכים יותר מאשר אלבומיה הקודמים במצעד הבילבורד הוט 100 נכנס רק למקום השמיני.
"A-Yo" הוא הסינגל השיווקי הראשון של הזמרת האמריקאית ליידי גאגא מאלבום האולפן החמישי שלה, Joanne.
לאחר יציאתו של הסינגל המוביל, "Perfect Illusion" ב-9 בספטמבר 2016, גאגא הוציאה את השיר "Million Reasons" כסינגל השיווקי הראשון מהאלבום, ואחריו את "A-Yo" כסינגל השיווקי השני ב-18 באוקטובר באותה השנה.
ביום הכרזתו של השיר כסינגל שיווקי גאגא הוציאה בערוץ ה-Vevo שלה את הקלטת השמע שלו עם עטיפתו.
בעקבות השמעות רבות ברדיו, לאחר מספר שבועות מצאתו של הסינגל השיווקי הראשון, "Million Reasons" גאגא הפכה אותו לסינגל השני הרשמי מתוך האלבום, ו-"A-Yo" נשאר כסינגל השיווקי היחיד מ-Joanne.
גאגא הופיעה עם השיר במיני סיבוב ההופעות שלה, "Diva Bar Tour" שנמשך כשלושה שבועות בארצות הברית, וביצעה אותו לראשונה בשידור חי בטלוויזיה בתוכנית Saturday Night Live, הידועה בכינוייה SNL ב-22 באוקטובר 2016. בהופעות עם השיר גאגא החלה לנגן בגיטרה.
דניאל קרפס מהמגזין רולינג סטון תיאר את השיר כשיר אינטנסיבי.
כריס וויט מהמגזין פייסט כינה את גאגא כ-"מופיעה מדהימה וזמרת נהדרת" כאשר היא מבצעת את השיר והוסיף כי "גאגא יודעת את ההרכב של השמעת מוזיקה בהופעה חיה", בכוונה להופעתה בתוכנית SNL.
הופעותיה עם השיר ללא פלייבק זכו לשבחים רבים על קולה.
בנוסף, גאגא הופיעה עם השיר בתוכנית The Late Late Show with James Corden בערוץ CBS ב-26 באוקטובר 2016. ב-9 בדצמבר באותה השנה הופיעה עם השיר ושיר נוסף מהאלבום "John Wayne", במסלול הדוגמנות של ויקטוריה'ס סיקרט בפריז.
גאגא העלתה את ההופעה באותו היום לערוצה ב-Vevo ועד היום נצפתה כ-24 מיליון פעמיים.
גאגא גם הופיעה עם השיר בסיבוב ההופעות שלה לקידום האלבום, "Joanne World Tour".
A-Sides (מאנגלית: "צד א'") הוא אלבום אוסף של להקת הגראנג' האמריקאית סאונדגארדן, שיצא בנובמבר 1997 בחברת A&M.
האלבום מגולל את דרכה בת ה-13 שנים של הלהקה מהקמתה ב-1987 ועד שנה לפני יציאת האוסף, בכל מה שקשור לשחרורים בחברת התקליטים "A&M".
האוסף מכר כ-500 אלף עותקים בארצות הברית וכ-700 אלף בעולם כולו.
לאחר מותו של סולן הלהקה כריס קורנל במאי 2017, האוסף נכנס בשנית למצעד האלבומים הנמכרים ביותר באוסטרליה במקום ה-47. לכבוד ה-"Record Store Day" (המקביל לבלאק פריידיי ברשתות חברות התקליטים) בשנת 2018 שוחרר מחדש האלבום בוויניל כפול בצבע ירוק.
כריס קורנל – שירה, גיטרת קצב
הירו ימאמוטו – בס (רצועות 1–5)
נלסון אריאס, ג'ון ג'קסון – עוזרי מיקסינג
מייקל ברביירו, ברנדן אובראיין, רון סיינט-ז'רמן, סטיב תומפסון – מיקסינג
מאט בייליס, סטיוארט הלרמן, אפרן הררה, סם הופסטד – עוזר תכנות
לארי בריואר – עוזר הפקה
ג'ון ברטון, טום סמורדון – עוזר הפקת רצועות
דרו קנולטה – הפקה, תכנות
דייב קולינס, היואי וויינברג – מסטרינג
ג'ייסון קורסארו, לאנס לימבלוקר – תכנות
טרי דייט – הפקה, תכנות
ג'ק אנדינו – הפקה, תכנות, עוזר תכנות
לרימי גרסיה, סטיב גילברט, מייקל לוין, ז'אן ואן אולדנמרק, צ'ארלס פיטרסון, מארק סליגר, קווין ווסטנברג – צילומים
אדם קספר – עוזר תכנות, עוזר מיקסינג, הפקה, מיקסינג ותכנות
אוגי (Oogie) – ייעוץ אומנותי ועיצוב עטיפה
אלכסנדר טיידברינק (בשוודית: Alexander Tidebrink; נולד ב-3 במאי 1994), הידוע בשם הבמה A7S, הוא מפיק מוזיקלי וזמר-יוצר שוודי.
שירו "Breaking Me", שבו שיתף פעולה עם הדי ג'יי הגרמני טופיק, יצא ב-19 בדצמבר 2019. השיר הגיע בשיאו למקום ה-53 בבילבורד הוט 100, ולעשירייה הפותחת ב-27 מדינות.
A7S עבד עם אמנים כמו ניקי רומרו, הארדוול, סמית' ות'ל וויגילנד .
A7S היה אחד מהכותבים של השיר "Only Thing We Know" של אלה פארבן, שקיבל מאוחר יותר תואר זהב בגרמניה ובאוסטריה.
הוא גם כתב והוצג כאמן בשיר "Be Your Friend" של ויגילנד , שהגיע בשיאו למקום השביעי בשוודיה, והיה הסינגל הרביעי המושמע ביותר בסטרימינג בשוודיה ב-2018.
ב-28 באוגוסט 2020 הוציא בשיתוף פעולה עם טופיק וליל בייבי, את הסינגל "Why Do You Lie to Me".
ב-15 בינואר 2021, A7S הוציא בשיתוף פעולה עם טופיק ו-ATB, את הסינגל "" של ATB.
גרסת הכיסוי הגיעה בשיאה למקום השישי בגרמניה, למקום ה-8 במצעד הסינגלים הבריטי ולמקום העשירי של מצעד שירי הדאנס/אלקטרוני של בילבורד.
שנהפרסקטגוריהעבודה מועמדתתוצאההערות2018P3 Guldשיר השנה"Be Your Friend" (יחד עם ויגילנד ) 1Live Krone"Only Thing We Know" (יחד עם אלה פארבן) 2020Denniz Pop Awardsכותב/מפיק עולהעצמו 1Live Kroneשיר השנה"Breaking Me" (יחד עם טופיק) 2021פרסי המוזיקה של בילבורדשיר הדאנס/אלקטרוני המוביל 1Live Kroneהסינגל הטוב ביותר"" (יחד עם ATB ו-טופיק) פרסי המוזיקה הבריטיתסינגל בין-לאומי של השנה
הוא האלבום השביעי של המוזיקאי האמריקאי צ'יק קוריאה, והאלבום השני של הרכב הטריו של קוריאה, הכולל אותו כפסנתרן מוביל, הקונטרבסיסט דייב הולנד והמתופף בארי אלטשול, שהוקלט ויצא בשנת 1971 על ידי חברת ההקלטות ECM.
השלישייה פרסמו אלבום ראשון בהובלתו של קוריאה בשנה הקודמת, שנקרא "The Song of Singing.
כותרת האלבום היא ראשי תיבות של הביטוי "affinity, reality, communication" ("זיקה, מציאות, תקשורת"), מונח מסיינטולוגיה, תחום שלמד קוריאה באותה תקופה.
בסקירה באתר AllMusic שפרסם סקוט יאנאו הוא העניק לאלבום 4 כוכבים מתוך חמש, באומרו: "תקליט זה מביא את הפסנתרן צ'יק קוריאה, הבסיסט דייב הולנד והמתופף בארי אלטול בתקופה הקצרה שבה ניגנו לצד אנתוני ברקסטון ברביעיית האוונגרד המשובחת שלהם, Circle.
המוזיקה שמופיעה בסט זה אינה חופשית לגמרי כמו המוזיקה שיצרו כחלק מ-"Circle", אך לעיתים קרובות חוקרת את הז'אנר עד מאוד [...] אלבום מאוד בר-חיים של ג'אז הרפתקני, שהוקלט חודשים ספורים לפני שקוריאה שינה כיוון".
בארי אלטשול - תופים, כלי הקשה
הביטוי ACAB (ראשי תיבות של All Cops Are Bastards, או בתרגום חופשי: "כל השוטרים ממזרים") הוא ביטוי בראשי תיבות המשמש ככינוי גנאי נגד המשטרה ונגד מדינת משטרה.
הוא נכתב בדרך כלל כסיסמת גרפיטי או בקעקועים, וכן כביטוי מחאה ביצירות אמנות.
לעיתים הביטוי מוצג באמצעות המספר "1312" המייצג את סדר האותיות באלפבית האנגלי.
מבקרי מונח זה טוענים כי הוא תוקף שוטרים כיחידים, ולא את המשטרה כארגון.
בתגובה לטענה זו אומרים חסידי המונח, שהכוונה היא למשטרה כאל מוסד חברתי, והביטוי אינו מתייחס בהכרח לשוטר זה או אחר.
הביטוי "All Cops Are Bastards" הופיע לראשונה באנגליה בשנות ה-20 של המאה ה-20, וראשי התיבות "ACAB" התפרסמו בשביתת עובדים שהתקיימה באנגליה בשנות הארבעים.
בביטוי זה השתמשו אז בעיקר פורעי חוק בריטים.
בשנות השבעים דווח כי נצפו אסירים בכלא עם קעקוע של הביטוי, בדרך כלל עם אות אחת בכל אצבע, או לפעמים כביטוי מוסווה באמצעות נקודות קטנות על כל מפרק.
בשנת 1970 פורסם הביטוי ככותרת בכתבה ב"דיילי מירור" על Hells Angels, ובשנת 1977 דווח כי הוא נכתב על קירות תא בכלא בניוקאסל.
במהלך שנות השמונים הביטוי ACAB הפך לסמל של ארגונים אנטי-ממסדיים, במיוחד בתרבות הפאנק וגלוחי הראש.
הביטוי הפך לפופולרי במיוחד כאשר השיר "ACAB" של להקת The 4-Skins ראה אור בשנת 1982. לאחר מכן הביטוי הפך לפופולרי גם בקרב חוליגנים ואולטראס בכדורגל באירופה, ובקרב תנועות אנרכיסטיות ואנטי-סמכותניות ברחבי העולם.
על פי הליגה נגד השמצה הביטוי מסמל שנאה והסתה מצד גלוחי ראש.
הם מציינים שהביטוי משמש גלוחי ראש גזענים ואנטי-גזענים כאחד.
מדינות רבות נוהגות לעצור את הלובשים חולצות או לשאת תיקים עם הכיתוב ACAB או 1312, למנוע את כניסתם למגרשי כדורגל, ולהגיש נגדם כתבי אישום בבית המשפט.
בגרמניה, השימוש במונח ACAB או במספר 1312 מוגדרים כעבירה פלילית כאשר משתמשים בהם נגד שוטר כלשהו.
זהו מקרה של העלבת עובד ציבור.
עם זאת, מותר להשתמש בביטויים אלה כביקורת כללית נגד המשטרה.
באוסטריה השימוש בביטוי נחשב להפרת סדר והעונש עליה הוא קנס בגובה עד 700 אירו (או לחלופין שבוע במעצר משטרתי).
עם זאת, בשנת 2019, במקרה של אוהד כדורגל שהניף דגל עם הכתובת ACAB באצטדיון, בית המשפט לחוקה באוסטריה זיכה את הנאשם והזהיר מפני מקרים שבהם החוק עלול לפגוע בזכות היסוד לחופש הביטוי.
משנת 2000 התרחשו בבלרוס, בריטניה, הולנד, ספרד וקרואטיה מספר תקריות בהן נעצרו צעירים שלבשו חולצות עליהן נכתב ACAB או 1312.
מספר להקות פאנק ישראליות ביצעו לשיר גרסת כיסוי בעברית.
להקת הפוסי של לוסי כללה באלבומה "מסיתים למרד" קטע אינסטרומנטלי בשם "ACAB Dub".
בשנת 2016 אוהד קבוצת הכדורסל הפועל תל אביב הואשם בתקיפת שוטר בעת משחק כדורסל.
הנאשם השתייך לקבוצת אוהדי ה"אולטראס" ועל רגלו היה קעקוע ובו ראשי התיבות ACAB.
בשנת 2017 יצא השיר '1312' של הרכב ההיפ הופ התל אביבי תלא מובב, שתוקף את המשטרה, ונהפך לאחד מהלהיטים הגדולים של ההרכב.
בשנת 2018 התרחשו מספר תקריות אלימות במשחקי כדורגל, בין אוהדי קבוצת הכדורגל הפועל באר שבע לבין השוטרים שנכחו באצטדיון טרנר.
האוהדים החלו להניף שלטי ACAB במשחקים ולהגיע עם חולצות תואמות.
בעקבות התקריות הוחלט במשטרת מרחב נגב למנוע מאוהדי הפועל באר שבע להיכנס לאצטדיון עם חולצות או שלטים מסוג זה.
באוקטובר 2018 אירעה תקרית אלימה בעימות בין אוהדי הקבוצה לבין השוטרים שנכחו במקום.
באוגוסט 2022 הוציאו המפשעות את השיר כ.ש.מ בו מוזכרים לסירוגין הביטויים "כל שוטר ממזר" ו"כל שוטר מאנייק".
לאחר מכן עוברת הלהקה לשיר "כל שוטר אשם" ו"לכל שוטר יש שם", בעודם נוקבים בשמותיהם של רונן חזוט, ניסו גואטה, הודיה לויאני ועבד נערי כמי ש"עבדים למדים, רק פקודות הם ממלאים".
אוהדי קבוצות שונות שרים לעיתים במשחקים: "איי סי איי בי, איי סי איי בי, אני שונא ת'משטרה בכל ליבי!"
הביטוי הפך לפופולרי במיוחד כאשר השיר "ACAB" של להקת The 4-Skins ראה אור בשנת 1982. לאחר מכן מספר להקות פאנק וראפ השתמשו בו בשיריהן, בעיקר באוסטריה ובגרמניה.
בשנת 2012 עשתה להקת המחאה הרוסית פוסי ריוט שימוש בשירם של The 4-Skins במסגרת המחאה נגד שלטון פוטין.
הלהקה האמריקאית The Casualties פרסמה שיר בשם 1312 באלבום Written In Blood משנת 2018.
בשנת 2012 הופק באיטליה סרט בשם "כל השוטרים הם נבלות" אודות כנופיות של שוטרים ועבריינים.
בעקבות רצח ג'ורג' פלויד במאי 2020 התפשט השימוש במונח ACAB בארצות הברית בקרב המתנגדים למשטרה.
A24 היא חברה אמריקאית להפקת סרטים ותוכניות טלוויזיה כמו גם להפצת סרטים.
סרטיה הבולטים של החברה הם המכשפה, תורשתי, כיתה ח', הכול בכל מקום בבת אחת, X, האביר הירוק, אור ירח, ליידי בירד ומידסומר.
החברה נוסדה ב-20 באוגוסט 2012 על ידי שלושה מתמחים בקולנוע – דניאל כץ, ג'ון הודג'ס ודייוויד פנקל.
כץ בחר את שם החברה על שם כביש מהיר A24 באיטליה, בו נסע בזמן שהחליט להקים את החברה.
תאגיד הבידור "גוגנהיים פרטנרס" סיפק את המימון הראשוני.
החברה מתמקדת בהפקת תכנים "מנקודת מבט שונה ויצירתית יותר".
A113 היא בדיחה פנימית וביצת פסחא שפותחה על ידי בוגרי , המתייחסת למספר הכיתה המשמשת את תלמידי עיצוב גרפי ואנימציה.
בבדיחה הזו החלו להשתמש ב-16 בפברואר 1987 בסרטים ובסדרות.
נכון ל-4 באוקטובר 2025 אליאו הוא הסרט הכי חדש בו הוזכרה הבדיחה.
כיתה מספר A113 במכון לאמנויות בקליפורניה משמשת ללימודי עיצוב גרפי והנפשה, בכיתה זו למדו בין השאר ג'ון לאסיטר, טים ברטון ובראד בירד.
הרצף A113 הופיע בכמה סרטים של דיסני וככל הנראה בכל סרטי פיקסאר.
בראד בירד השתמש בו לראשונה כמספר לוחית רישוי בפרק "Family Dog" של "סיפורים מופלאים": "הכנסתי אותו לכל אחד מסרטיי, כולל פרקי משפחת סימפסון - זה סוג של הגרסה שלי ל'נינה' של הקריקטוריסט אל הירשפלד".
הוא מופיע גם בסאות' פארק, איש משפחה, אבא אמריקאי, משפחת סימפסון, דוקטור הו וסרט האנימציה קלאוס.
סרט האנימציה הראשון של דיסני בו השתמש בירד ברצף A113 היה הטוסטר הקטן והאמיץ.
ניתן לראות אותו ככתובת דירתו של המאסטר כאשר טוסטר וידידיו דופקים על הדלת.
הוא מופיע גם במשימה בלתי אפשרית 4: קוד הצללים בטבעת הרעל של הסוכן ובסקריפט כאשר איתן האנט מבקש פינוי בנקודת מפגש אלפא 113.
התייחסות נוספת היא בסרט "המופע של טרומן" כאשר כל המצלמות על הסט של טרומן מוצגות ואחת מהן מסומנת A113 אך לא הוברר אם זהו רפרנס אמיתי או רק צירוף מקרים.
פרק הסיום של סדרת הילדים ארתור, כולל דלת שעל גבה כתוב "A-113".
ABC היא שפת ציווי וסביבת תכנות שפותחה על ידי המכון הלאומי ההולנדי למחקר במתמטיקה ומדעי המחשב (CWI).
זוהי שפת תכנות אינטראקטיבית, מובנית, עילית, קלה להבנה ושימוש, שפה למטרה כללית, שיכולה להחליף למשל את BASIC, Pascal או AWK.
היא איננה שפת תכנות למערכות, אך היא טובה ללימוד בתור שפה ראשונה.
ב-ABC קיימים רק חמישה טיפוסי נתונים שניתן לשלבם בקלות: Strong type (כלומר לא ניתנים להמרה לא מפורשת), אולם ללא הצהרות.
המידע מוגבל רק על ידי זיכרון המחשב; תמיכה בתכנות (top-down); קינון על ידי חריצה.
התוכניות ב-ABC הן לרוב קצרות פי 4 מתוכניות דומות בפסקל או C, וקריאות יותר.
ABC מכילה סביבת תכנות עם עריכה מונחית-תחביר, הצעות, משתנים נמשכים, שולחנות עבודה מרובים ואריתמטיקה עם דיוק אינסופי.
דוגמה לפונקציה אשר אוספת רשימה של כל המילים במסמך:
השפה הוסבה למערכות יוניקס, DOS, אטארי ומקינטוש.
ABC השפיעה על תכנונה של פייתון.
(קיצור של American Broadcasting Company – "חברת שידור אמריקנית") היא רשת טלוויזיה ורדיו בארצות הברית.
הרשת נוסדה בשנת 1943 על ידי אדוארד נובל, לאחר שפוצלה מרשת NBC, ונמצאת בבעלות חברת וולט דיסני משנת 1996.
משנות ה-20 פעלו בארצות הברית שתי רשתות רדיו עיקריות - CBS ו-NBC.
האחרונה כללה שתי רשתות נפרדות, שכונו "הרשת האדומה" ו"הרשת הכחולה".
בתחילת שנות ה-40 משרד התקשורת האמריקני הורה לרשת NBC למכור אחת מהרשתות, כדי לעודד תחרות.
ב-12 באוקטובר 1943 הרשת הכחולה נמכרה לאיש העסקים אדוארד נובל, תמורת 8 מיליון דולר.
שם הרשת שונה ל-ABC בשנת 1944. מסוף שנות ה-40, הרשת החדשה החלה להתמודד בהצלחה מול שתי הרשתות הוותיקות.
שידורי הטלוויזיה ברשת החלו ב-19 באפריל 1948.
ב-9 בפברואר 1953 הרשת נמכרה לחברת UPT, בהנהלת לאונרד גולדנסון.
בשנת 1986 הרשת נמכרה לחברת קפיטל סיטיז, ובשנת 1996 נמכרה לחברת וולט דיסני.
האנטומיה של גריי (מאז 2005)
מיליון דברים קטנים (מאז 2018)
קטעי הווידאו הביתיים המצחיקים ביותר של אמריקה (מאז 1990)
רוקדים עם כוכבים (מאז 2005)
כשהטבע קורא לך עם הלן מירן (מאז 2021)
תוכניות וסדרות בולטות ששודרו בעבר
ABS (Anti-lock Braking System, בעברית "מערכת למניעת נעילה בבלימה" המכונה גם מערכת למניעת נעילת גלגלים) היא מערכת בטיחות המותקנת בכלי רכב ומונעת את נעילת הגלגלים בזמן בלימה ובכך מאפשרת לנהג להמשיך לשלוט ברכב.
בעת בלימה, מומר הכוח הקינטי של המכונית לחום על ידי חיכוך רפידות הבלם כנגד משטחים המחוברים אל הגלגל ומתוך כך, האטת סיבוב גלגלי הרכב.
עם זאת, בעת בלימה חריפה במקרה חירום, או בלימה חזקה על גבי משטחים חלקלקים, יכול הבלם במכונית בה לא מותקנת מערכת
ABS לעצור לחלוטין את הגלגל.
גלגל שפסק מלהסתובב מוגדר כגלגל "נעול", ואחיזתו בדרך קטנה בהשוואה לגלגל שאינו נעול כיוון שהוא מחליק על משטח הנסיעה, כמות אחיזת הכביש של הצמיג מוגבלת.
בעזרת אחיזה זו מייצר הצמיג אחיזה בכביש ("Traction") עבור תפקודי האצה, היגוי ובלימה.
במצב של בלימה ונעילת הגלגלים כאמור, הנהג מבקש להאט את הרכב יותר ממה שמגבלות האחיזה שלו מאפשרות, דבר הגורם להחלקת הצמיג.
אובדן יכולת היגוי: הפניית הרכב באמצעות היגוי מתבצעת בשילוב שני גורמים - זווית היגוי (סיבוב ההגה) וגלגול הצמיג.
עם נעילת הגלגלים הקדמיים מופסק גלגול הצמיג ולכן אובדת יכולת ההיגוי של הרכב.
ולכן הרכב ימשיך בכיוון ההחלקה ולא 'יקשיב' להגה).
אובדן יכולת ההיגוי היא תופעה נפוצה אותה חווים נהגים במכוניות ללא ABS וזאת כיוון שהגלגלים הקדמיים שואפים להינעל לפני הגלגלים האחוריים, כיוון שמערכות הבלימה מעבירות אל הגלגלים קדמיים יותר כוח בלימה.
כל אחיזת הכביש של הצמיגים נמצאת בשימוש לצורך הבלימה, ומסיבה זו לא נותר כוח הצמדה צידי עבור פעולת ההיגוי.
שחיקה מוגברת: עם החלקת הצמיג, ייווצר חיכוך בינו לבין הדרך.
כלומר: ההאטה שהתבצעה על ידי חיכוך הרפידות והגלגל, תבוצע עתה על ידי חיכוך הצמיג והדרך.
לכן, במצב של כביש יבש, נוטה הצמיג להישחק בקצב מוגבר.
פעולה זו גורמת גם להארכת מרחק העצירה, כיוון ששכבת גומי מותך נבנית תחת הצמיג ומקטינה את החיכוך המאט.
הארכת מרחק הבלימה: נעילת ארבעת גלגלי המכונית בבלימה, מאפשרת עצירה מהירה למדי, ולרוב אף מספקת בהחלט, אפילו בדרכים חלקלקות (כביש רטוב, שעל גביו יש לגלגלים הנעולים נטייה לצוף).
עם זאת, ניתן לקצר את מרחק הבלימה על ידי הימנעות מנעילת הגלגלים.
עם זאת, בלימה חלשה מידי תאריך את המרחק יותר מאשר בלימה על גלגלים נעולים.
השיטה המקצרת את מרחק הבלימה למינימום האפשרי, היא זו שבה כל האחיזה מנוצלת ליצירת צמידה עבור בלימה.
נקודה זו נמצאת על סף הנעילה.
בלימה זו קרויה "בלימת סף", כלומר: על-סף הנעילה.
ניתן להשיג אותה במספר דרכים:
בלימה לסירוגין: שיטה ישנה, ששימשה ברכבים ישנים, שבלמיהם נטו להישחק ולהתחמם מהר.
בשיטה זו, לוחצים על דוושת הבלם, ומשחררים את הלחץ, ואז לוחצים בשנית, וחוזר חלילה.
באופן תאורטי, בלימה זו מאפשרת לעבור דרך נקודת שיא הבלימה מספר פעמים ללא צורך במיומנות רבה מצד הנהג.
עם זאת, התרחיש המצוי הוא בלימה ב"פמפום" מאוד לא יעיל, אשר מאריך את מרחק העצירה, ואינו משפר את יכולת ההיגוי ויציבות הרכב.
בלימה מתגברת: זוהי שיטה יעילה יותר, בה נלחצת דוושת הבלם באופן פרוגרסיבי תוך "גישוש" אחר נקודת טרום הנעילה.
לאחר הגעה לנקודה זו, שומר עליה הנהג בעזרת שינויים מתמידים בלחץ הבלם, לרוב על ידי הרפיה ממושכת ואיטית של הדוושה במהלך הבלימה.
הבעיה בבלימה זו היא שעד ההגעה לנקודת הבלימה, קיים פרק זמן לא מבוטל שבו הנהג בולם חלש מידי.
בנוסף, קיים צורך במיומנות גבוהה לצורך זיהוי נקודת שיא הבלימה והשמירה עליה.
זוהי אגב סוג הבלימה שכלפיו נוטים נהגים באופן אינסטקטיבי ובלתי-מודע, כיוון שהרגלי הנהיגה שלנו מתבססים על בלימה עדינה וחלקית, ולכן הנטייה הטבעית היא לבלום חלש ולהגביר, גם במקרים של חשש מהחלקה ומפגיעה מאחור.
בלימה נסוגה: זוהי השיטה המקובלת בנהיגה ספורטיבית, כיוון שהיא מאפשרת ניצול מקסימלי של הבלמים, וכך מאפשרת לנהגי מרוץ לבלום באופן מתמיד וזורם בנקודת שיא הבלימה, וכך לבלום מאוחר ככל האפשר לפני פניה, לצורך כניסה איטית לסיבוב.
בשיטה זו, כוח הלחיצה הוא החזק ביותר בתחילת התהליך (בניגוד לגישה הפרוגרסיבית), מכיוון שדווקא אז קיים צורך גדול בהאטה חזקה יותר, מכיוון שכוח ההתמדה (אינרציה) הדוחף את המכונית גדול יותר, עקב מהירותה הגבוהה.
לאחר מכן, מרפה הנהג בהדרגתיות מן הדוושה ומעביר את כל יתרת השטח (=המרחק) המוקדש לבלימה לפני הסיבוב בהרפיה הדרגתית של דוושת הבלם, כדי לשמור את הגלגלים בנקודה של סף הנעילה.
בהוראת מצבי חירום בנהיגת כביש, מקובל להורות שיטה זו כאשר בתחילת התהליך לוחץ הנהג על הדוושה בכל כוחו ונועל את הגלגלים, ורק אז משחרר אותם מהנעילה.
טעות האנוש הנפוצה במצב זה היא בלימה חלשה מידי, או שחרור גדול מידי של הבלם.
בלימה במלוא-העוצמה: זוהי שיטת בלימה היוצאת מנקודת הנחה שבמצב חירום, בו הנהג נתקף בהלה, אי אפשר לסמוך על פתרונות אנושיים, ולכן יש לבלום בכל הכוח.
בלימה זו תנעל את הגלגלים או, לחלופין, תפעיל את מערכת ה-ABS, אם הרכב מצויד בשכמותה.
החלקה בזמן בלימה מונעת ממערכת ההיגוי של הרכב לתפקד באופן מיטבי, עד כדי שיתוק מוחלט שלה, ועלול להוביל להתרחשות תאונות דרכים.
מערכת ABS מונעת החלקה ומאפשרת את המשך השליטה בהיגוי, על ידי דגימה רציפה של מהירות הגלגלים והשוואתה למהירות כלי הרכב.
אם מזוהה מצב חריג של האטה במהירות הגלגל שאינה תואמת את ההאטה במהירות הרכב, מתבצעים ניתוקים רגעיים של הבלם, כדי לחדש את גלגולו במהירות הרגעית הרצויה.
מערכת ה-ABS נועדה לחקות טכניקות בלימה "מתקדמות" כמו אלו שהוצגו לעיל.
מערכות ABS ישנות, שהותקנו בכלי רכב בין סוף שנות ה-80 ובחלק מכלי הרכב של שנות התשעים המוקדמות, חיקו בלימה לסירוגין, על ידי שחרור מוחלט של כל מערכת הבלמים עם זיהוי נעילה.
יכולתן של מערכות אלו לקצר את מרחק העצירה, או לעבוד בכלל, הייתה נמוכה, ולרוב התוצאה הייתה מרחק בלימה מוארך כמעט על כל משטח.
רוב מערכות ה-ABS המודרניות, פועלות ביעילות גבוהה יותר ובדמיון רב לבלימה מדויקת על סף הנעילה.
על-גבי משטחים שאחיזת הצמיג בהם גבוהה, כמו כביש אספלט יבש וטוב, תיתכן הארכה קטנה ולרוב זניחה במרחק הבלימה.
עם זאת, על גבי משטחים חלקים, תקצר המערכת את מרחק העצירה באופן משמעותי.
בנוסף, המערכת תשאיר את השליטה ברכב על ידי ההגה בידי הנהג, אשר יוכל להתחמק מן המכשול אם מרחק העצירה אינו מספק.
רצוי לציין שעצם היכולת לבלום בעוצמה מקסימלית עם הופעתו של מצב חירום, וכן היכולת להימלט מן המכשול בעזרת ההיגוי לאחר התחלת הבלימה ("בלימת חמיקה"), אינן פעולות אינסטנקטיביות ודורשות תרגול מקצועי.
מערכות ABS מהדור האחרון, מחקות בלימה על הסף הנעילה באופן מדויק יותר, ולכן יקצרו את מרחק העצירה כמעט תמיד, מלבד על גבי משטחים רכים (לרוב עפר), בהם נוטים גלגלים נעולים להתחפר, וכך לערום לפניהם תלוליות המאטות את הרכב.
חלק ממערכות אלו, אף מתוכננות להעדפת קיצור מרחק הבלימה על חשבון היציבות והשליטה בהגה.
בנהיגה ספורטיבית, מקובל להשתמש בבלימה נסוגה גם ברכבים המצוידים ב-ABS, כיוון שבלימה על סף הפעלת המערכת, מאפשרת תפעול מדויק יותר של הבלמים, וקיצור קל במרחק העצירה.
למערכת ABS בכלי רכב מספר חסרונות.
נהגים הנוהגים בכלי רכב המצויד במערכת אך אינם מכירים אותה עלולים להירתע מהתקתוק המורגש בדוושת הבלם בעת כניסתה לפעולה, בייחוד בבלימה על גבי משטח חלק.
מצב זה עלול להוביל להרפיית הלחץ מדוושת בעת בלימת חירום ובכך להגדיל את מרחק הבלימה.
כמו כן, נודע כי קיום המערכת בכלי הרכב גרם לעיתים לנהגים לתחושת ביטחון שווא שהובילה להתנהגות כביש אגרסיבית.
במצב של בלימת חמיקה, פעולת הגה חדה תוך בלימה בעזרת ה-ABS במהירות עלולה לגרום לתגובה חריפה מן הצפוי, ולפגיעה במכשולים אחרים.
בבלימה בעקומה, יכול הרכב לנטות לתת-היגוי (הרחבת קשת הפניה) או להיגוי יתר קלים.
מאז כניסתה של מערכת ה-ABS לשימוש מסחרי, חלו בה שיפורים רבים.
יעילותה עלתה ופעולתה מורגשת פחות על ידי הנהג.
מערכות ABS מודרניות אינן מגיעות כלל למצב של נעילת הגלגלים, ובכך מאפשרות שליטה כמעט מושלמת על הרכב גם בזמן בלימה על משטח חלק או בסיבוב.
מערכות אלו נוטות גם להיות שקטות יותר, וכל מיני רעשים ורעידות, שהיו תופעת לוואי מבהילה מאוד של מערכות ישנות יותר, הרבה פחות דרמטיות ומורגשות במערכות אלו.
בכביש רטוב, קל יותר להבחין בפעולת המערכת, כיוון הגלגלים נוטים להינעל ביתר קלות, ופעולת המערכת קשה יותר.
במצב זה, ניתן לחוש "דפיקות" בדוושה, כמו גם רעשים חזקים מבלמי הרכב, ורעידות בגוף המרכב ובהגה.
מספר מערכות בטיחות חדשות יותר בכלי רכב מתבססות על מערכת ABS ומצורפות אליה:
חלוקה עומס בלימה באופן אלקטרוני - electronic brakeforce distribution, EBD)מערכת זו מסייעת לחלק את כוח הבלימה באופן שווה בין הגלגלים כדי לתת שליטה מרובה במהלך הבלימה.
מערכת עזר לבלימה - (emergency brake assist, BA, EBA, HBA)מערכת זו מאתרת תגובה מהוססת של הנהג (עזיבה פתאומית של הגז ולחיצה חזקה אך לא מלאה של הבלם) ומחזקת את הבלימה.
בקרת יציבות - לשמירה על יציבות הרכב במצבי חירום (electronic stability control, ESP, ESC)במקרה של בלימה בשילוב עם הטית הגה חריפה, יישאר הרכב יציב ולא יברח הצדה.
בקרת משיכה (Traction control system, TCS) – במקרה של איבוד אחיזה באחד הגלגלים, כמו במקרה של פרפור או החלקה, תסייע המערכת לחלוקת כוח הבלימה וההאצה ותחזיר לגלגל החופשי את האחיזה בדרך.
מערכת ABS חדישה, המצוידת במערכות הללו, בשילוב עם בלמים יעילים וחזקים, מביאה את תגובת הרכב לבלימה לשלמות.
ברכב כזה, בכל מקרה בלימה: כביש יבש, רטוב, בלימה בסיבוב – תהיה התגובה שבלחיצה חזקה על דוושת הבלם נכונה, ותגרום לרכב להאט או לעצור במרחק הקצר ביותר האפשרי.
המקרה היחיד שבו יכול רכב בעל מערכת ABS שכזו לאבד שליטה הוא כאשר הרכב כבר איבד שליטה ונמצא בהחלקה.
אמנם במקרה הזה בלימה חזקה תגדיל את "זריקת הזנב" של הרכב, אך מערכות כמו בקרת אחיזת-כביש יסייעו לצמצם את ההחלקה ולעצור את הרכב בנתיבו, ואף להשיב לרכב את האחיזה.
ברכב המצויד בבקרת יציבות, קשה להגיע למצב איבוד שליטה כזה מלכתחילה.
ברכב שאין בו מערכת ABS, תיצור בלימה חזקה (כ-90% ממהלך הבלם על יבש, כ-85% על רטוב) מצב של נעילת הגלגלים.
הגלגלים יפסיקו לגמרי להסתובב בגלל הבלימה.
עם זאת, כאמור, בלימה תוך כדי נעילת הגלגלים יכולה לעצור את הרכב מהר מאוד.
יתרה מזאת – בניגוד לאמונה הרווחת – גם רכב שאינו מצויד ב-ABS, אינו נוטה להחליק ולהסתחרר בבלימה, אפילו על משטח חלק.
כל עוד הבלימה נעשית בקו ישר ועל גבי צמיגים תקינים, יבלום הרכב בקו ישר.
שיבושים קלים בדרך, או משטח חלקלק במיוחד, עלולים לגרום לסטייה קלה של חרטום הרכב הצדה.
עם זאת, כל מידה של סטיית חרטום הרכב תהיה סביב צירו, כלומר: גם אם הרכב יסתובב לגמרי, הוא יישאר בנתיבו.
נמצא כי, אפילו בבלימה על משטחים, לרוב כאשר צדו האחד של הרכב ירד לשול עפר בצד הכביש, בלימה עוצמתית ונעילת ארבעת הגלגלים, מביאה לעצירה מהירה ויציבה.
נעילת הגלגלים, עם זאת, תגרום לרכב להתקדם במשך הבלימה בכיוון חרטום הרכב ברגע הנעילה.
ההגה ברכב יגיב, והגלגלים יזוזו, אך כיוון שהם אינם מסתובבים, כל הטיה לא תשנה כמעט בכלל את כיוון נסיעת הרכב.
לכן בלימה בסיבוב ללא ABS היא בעייתית, כיוון שהרכב שמוטה לתוך הסיבוב, יתיישר אל כיוון שולי הכביש.
לכן, במצב של בלימה בסיבוב ללא ABS, רצוי להימנע מלחיצה חזקה מידי על הבלמים.
מוטב לבלום כ-70% ממהלך הדוושה.
אם בכל זאת ננעלו הגלגלים, משחררים עוד קצת כדי לשחרר אותם.
אותו תהליך (שחרור של עד חצי דוושה) יש לנקוט אם רוצים להטות את הרכב תוך כדי בלימה, כדי להימנע מלהיתקל במכשול.
אימון רפלקסיבי לבלימה בכל הכוח (כדי להימנע מהיסוס) נעשה במכוני נהיגה מתקדמת או על ידי אדם פרטי, שמתרגל בלימה כזאת במקום ריק.
פעולה זאת מותרת לפי חוק במסגרת "ניסוי הבלמים" -- מאיצים את הרכב לכ-40 קמ"ש ואז נותנים מכה חזקה על דוושת הבלם.
בלימה בסיבוב ניתן לתרגל על ידי בלימה הדרגתית בקו ישר במקום ריק – לוחצים את הדוושה פנימה בהדרגה, כדי לחוש את נקודת הנעילה.
טכנולוגיות למניעת החלקה פותחו כבר בתחילת המאה ה-20, על מנת לאפשר הקטנה של החלקת גלגלים על מסילות רכבת.
הרעיון שבבסיס מערכות ה-ABS פורסם ב-1908 על ידי ג.א.
מערכות ABS מודרניות החלו להימכר ברכבים על ידי פורד ב-1969 ועל ידי פיאט וטויוטה ב-1971.
באירופה ושווקים נוספים בעולם, כלי רכב פרטיים חויבו להימכר עם מערכת ABS החל בשנת 2004.
הערכה לאחר פעולה או AAR (ראשי תיבות: After Action Review) היא שיטת הפקת לקחים מובנית לאחר פעולה שבוצעה.
השיטה פותחה בצבא ארצות הברית, והפכה לשיטת הפקת הלקחים המקובלת בארצות הברית ובעולם כולו, בין השאר בתחום העסקים, ככלי לניהול ידע.
מתודולוגיית AAR כוללת מענה לארבע שאלות:
איך ניתן לבצע זאת אחרת להבא?
ישנם ארגונים המוסיפים מעטפת של הסבר ומיקוד לפני, ותהליך של עיבוד למשימות ולקחים אחרי.
שיטת הבדיקה כוללת איסוף ותיעוד מידע יסודי, באמצעות ראיונות, תצפיות, שאלונים ועוד.
תחקיר מסוג זה לא נועד למצוא אשמים בתקלה שאירעה במהלך הפעולה, אלא להפיק לקחים מהאירוע, לבצע למידה ארגונית ולהשתפר להבא.
לכן התחקיר נערך בצורה עניינית, הוא מבוסס על עובדות, ובסופו נכתבות מסקנות ברורות וישימות.
ABC Kids (נודעה גם כ-Disney's ABC Kids) הייתה רצועת סדרות אנימציה ולייב-אקשן לילדים ששודרה ברשת ABC בימי שבת בבוקר בארצות הברית.
ABC Kids הסתיימה ב-27 באוגוסט 2011. ב-3 בספטמבר 2011, היא הוחלפה ב-Litton's Weekend Adventure.
ב-7 בספטמבר 1996, לאחר שחברת וולט דיסני קנתה את רשת ABC, הרשת החלה לשדר סדרות של דיסני בימי שבת בבוקר והורידה מהמסך את כל הסדרות שלא בבעלותה (חוץ מהמופע של באגס באני וטוויטי).
Disney's One Saturday Morning החלה לשדר ב-13 בספטמבר 1997. הרצועה חולקה לשלושה חלקים עיקריים: שלוש שעות של סדרות מצוירות באופן סדיר, שעתיים של קטעים חינוכיים וקומיים, ביחד עם פרקים מלאים של שלוש סדרות: החיים על פי דאג (שנקנתה מניקלודיאון), הפסקה ופפר אן.
ב-6 בספטמבר 1999, ספין אוף של הרצועה (Disney's One Too) שודר ברשת UPN ובסינדיקציה כל יום חול בבוקר או אחר הצהריים ובבוקר יום ראשון.
One Saturday Morning שודרה בפעם האחרונה ב-7 בספטמבר 2002 עקב מדרוג נמוך.
דיסני קנו את הנכסים של Fox Kids ב-2002 (בעיקר עבור ערוץ Family שגם נכלל במכירה).
למרות שרק פאוור ריינג'רס עברו מ-Fox ל-ABC, בכל זאת כמחווה עדינה ל־Fox Kids, מיתגה רשת ABC מחדש את רצועת שבת בבוקר שלה, ל-ABC Kids.
המיתוג החדש הופיע לראשונה ב-14 בספטמבר 2002, אותו יום שהעסקה גובשה סופית.
הרצועה החדשה הורכבה במקור מתוכניות חדשות, אבל בסוף, כל התוכניות של ABC Kids הפכו לשידורים חוזרים של סדרות המקור של ערוץ דיסני.
למעברונים והפרומואים של הרצועה היה מוטיב של אצטדיון.
פאוור ריינג'רס במקור שודרה ב-Fox Kids עד חצי עונת כוח הסערה, כשהסדרה עברה ל־ABC Kids לעונת שידורי סתיו 2002 עקב מכירת Saban Entertainment ו-Fox Family לדיסני ב-2001. החל מפרק 27, שאר עונת כוח הסערה שודרה לראשונה ב־ABC Kids.
במהלך זמנה גם ב־Fox Kids וגם ב־ABC Kids, כל עונת כוח הסערה שודרה מאוחר יותר בשידורים חוזרים ב-ABC Family (ברצועת האקשן של ABC Family).
בעונה הבאה, סופת הנינג'ה גם שודרה לראשונה ב־ABC Kids ובשידורים חוזרים מאוחר יותר ברצועת האקשן של ABC Family.
העונות הבאות אחריה (עוצמת הדינוזאור, כוח דלתא בחלל, כוח מיסטי, מבצע הילוך על וזעם הג'ונגל) כולן שודרו לראשונה בג'טיקס ואחר כך בשידורים חוזרים ב־ABC Kids.
עונת סיבובים לדקה וגרסה מחודשת של העונה הראשונה של מייטי מורפין פאוור ריינג'רס שודרו ב־ABC Kids בלבד.
פאוור ריינג'רס סיימה את שידוריה ב־ABC Kids ב-28 באוגוסט 2010 בגלל שחיים סבן קנה מחדש את הזיכיון מדיסני ונתן את זכויות השידור לניקלודיאון במאי 2010. ב-4 בספטמבר 2010, השעה שבה שודרה הסדרה הוחזרה לתחנות המקומיות.
אחרי השלמתה ב־ABC Kids, פאוור ריינג'רס עברה לניקלודיאון.
כל העונות החדשות (החל מעונת סמוראי) שודרו לראשונה בערוץ ניקלודיאון המרכזי ב-7 בפברואר 2011. שידורים חוזרים של עונות חדשות וכל העונות הקודמות שודרו בערוץ ניקטונס ב-11 בפברואר 2011.
עם התרחבות הנחיות שידורי הE/I מהממשלה, חלק מהתחנות השותפות של הרשת סירבו לשדר כל תוכנית שלא ממלאת את דרישות ה-E/I (כמו קים פוסיבול ופאוור ריינג'רס).
לעומת זאת, חלק מהתחנות פיצלו את זמן השידור שלהן לזמן מוקדם יותר בבוקר שבת או ליום ראשון .
ABC Kids שודרה בפעם האחרונה ב-27 באוגוסט 2011. לאחר מכן, ABC הפסיקה לשדר סדרות אנימציה.
ב-24 במאי 2011, ABC הכריזה כי הגיעה להסכם עם חברת Litton Entertainment כדי להפיק תוכן מקורי לרצועת שבת בבוקר.
פאוור ריינג'רס כוח הסערה (2002)
פאוור ריינג'רס סופת הנינג'ה (2003)
פאוור ריינג'רס סיבובים לדקה (2009)